《题方正学先生祠堂》
明代·叶向高

燕歌一夜满都城，大内罘罳火彻明。
无复看书延侍讲，仍传天彻劳先生。
两朝事往君恩在，十族烟销诏草成。
为问精灵何处是，雨花台畔子规声。

作者简介：（1559—1627）明福州府福清人，字进卿，号台山。万历十一年进士。进编修。历南京礼部右侍郎，改吏部，数上疏言矿税之害。以忤首辅沈一贯，久滞南京。三十五年，入阁，任礼部尚书、兼东阁大学士。次年为首辅。数陈时政得失，帝辄不省，所救正者不过十二三，遂累章乞休，四十二年，得归。天启元年，复为首辅。魏忠贤擅政，兴大狱，向高数有匡救。忠贤恨之，而朝士与忠贤抗者皆倚向高。杨涟劾忠贤二十四大罪疏上，向高谓事且决裂，不以为然。乃奏请听忠贤归私第保全终始。忠贤益恨，借故指为东林党魁。向高以时事不可为，遂力请归。四年，罢去。卒谥文忠。有《说类》等。